**Správa o kontrolnej činnosti hlavného kontrolóra obce Zvončín za rok 2021**



v súlade s ustanovením § 18f, ods. 1, písm. e) zákona č. 369/1990 Zb. o obecnom zriadení v znení neskorších predpisov.

Vo Zvončíne 08.03.2022

**Materiál na rokovanie obecného zastupiteľstva**

Obecné zastupiteľstvo Zvončín

Dňa 08.03.2022

**Správa o kontrolnej činnosti hlavného kontrolóra obce**

**Zvončín za rok 2021**

**Predkladá:**

PhDr. Zlatica Opáleková

hlavná kontrolórka

**Materiál obsahuje :**

1. Návrh uznesenia

2. Dôvodovú správu

3. Materiál

**Spracovateľ:**

PhDr. Zlatica Opáleková

hlavná kontrolórka

**uznesenie OZ č. .................... dňa 08.03.2022**

1. **Návrh na uznesenie** Obecné zastupiteľstvo vo Zvončíne po prerokovaní predloženej správy: **berie na vedomie** **Správa o kontrolnej činnosti hlavného kontrolóra obce Zvončín za rok 2021**
2. **Dôvodová správa.**

V súlade s ustanovením § 18f, ods. 1, písm. e) zákona č. 369/1990 Zb. o obecnom zriadení v znení neskorších predpisov.

Ustanovenie § 18f ods. l písm. e) zákona č. 369/1990 Zb. O obecnom zriadení v znení neskorších predpisov ukladá hlavnému kontrolórovi povinnosť predkladať obecnému zastupiteľstvu správu o kontrolnej činnosti za uplynulý rok, a to do 60 dní po uplynutí kalendárneho roka. Nakoľko do tohto termínu sa zasadnutie obecného zastupiteľstva nekonalo, správa bola zaevidovaná v podacom denníku na Obecnom úrade vo Zvončíne pod číslom 31/8/2022 Obecnému zastupiteľstvu vo Zvončíne, v zmysle cit. ustanovenia, predkladám ročnú Správu o kontrolnej činnosti hlavnej kontrolórky obce Zvončín za rok 2021, vykonávanej na základe plánu kontrolnej činnosti, obsahom ktorej je súhrnná informácia o kontrolnej činnosti hlavnej kontrolórky. Kontrolný proces je neoddeliteľnou súčasťou štruktúry riadenia samosprávy obce Zvončín a jej hospodárenia s verejnými prostriedkami, kde plní funkciu spätnej väzby. Účinná a cieľavedome uplatňovaná kontrola prispieva k neustálenému skvalitňovaniu riadiaceho procesu samosprávy. Kontrolná činnosť, jej obsah a rozsah vyplývali zo schváleného plánu kontrolnej činnosti, v zmysle zákonov :

* Zákon č. 369/1990 Zb. o obecnom zriadení v znení neskorších predpisov,
* Zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* Zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov,
* Zákona č. 431/2002 Z. z. o účtovníctve v znení neskorších predpisov,
* Zákona č. 138/1991 Zb. o majetku obcí v znení neskorších predpisov,
* Zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov,
* Zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov,
* Zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* a ostatných interných smerníc obce Zvončín.

Analýza mojej činnosti hlavnej kontrolórky zahrňuje nasledovné oblasti:

 • kontrolnú činnosť

 • iné odborné činnosti

 • ostatnú činnosť - výkon kontrolnej činnosti v súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov, ako aj v súlade so zákonom č. 357/2015 Z. z. o finančnej kontrole a audite..

Vykonaná kontrola za rok 2021 bola vykonaná z hľadiska dodržiavania zákonných ustanovení so zameraním sa predovšetkým na dodržiavanie hospodárnosti, efektívnosti, účinnosti a účelnosti pri nakladaní s majetkom obce Zvončín. Výkon kontroly vychádzal z princípov nezávislosti, objektívnosti, odbornosti, nestrannosti a aktuálnosti a je realizovaný podľa metodiky uvedenej v zákone o finančnej kontrole a audite.

Kontrola bola ukončená správou, v súlade s ustanovením § 22 zákona č. 357/2015 Z. z. o finančnej kontrole a audite a o zmene a doplnení zákonov v znení neskorších predpisov.

**1/ Výkon kontrolnej činnosti podľa schváleného plánu kontrolnej činnosti.**

* Podľa schváleného plánu kontrolnej činnosti na 1. polrok 2021 Obecným zastupiteľstvom vo Zvončíne dňa 24.11.2020 uznesením č. 59/2020 bola vykonaná :

 ,, Kontrola dodržiavania čerpania rozpočtu obce Zvončín podľa jednotlivých položiek na základe štvrťročných závierok v RISSAME v roku 2020 podloženými schválenými rozpočtovými opatreniami obce s odvolaním na zákon č. 583/2004 Z. z Zákon o rozpočtových pravidlách územnej samosprávy a o zmene a doplnení niektorých zákonov.

**Správa predložená na zasadnutí Obecného zastupiteľstva dňa 30.06.2021 uznesenie č. 25/2021**

* Podľa schváleného plánu kontrolnej činnosti na 2. polrok 2021 Obecným zastupiteľstvom vo Zvončíne dňa 30.06.2021 uznesením č. 26/2021 bola vykonaná :

 ,, Kontrola dodržiavania zákona č. 211/2000 Z. z. Zákon o slobodnom prístupe k informáciám a o zmene a doplnení niektorých zákonov ( so zameraním na zverejňovanie  faktúr na webovom sídle obce za 2. polrok 2020) na Obecnom úrade Zvončín.

**Správa predložená na zasadnutí Obecného zastupiteľstva dňa 09.12.2021 uznesenie č. 37/2021**

**2/ Spracované a predložené ďalšie materiály.**

 **-** Správa hlavnej kontrolórky obce za rok 2020.

 **Správa predložená na zasadnutí OZ dňa 23.02.2021 uznesenie č. 3/2021**

* Stanovisko hlavnej kontrolórky obce k záverečnému účtu obce Zvončín za rok 2020.

**Stanovisko predložené na zasadnutí OZ dňa 30.06.2021 uznesenie č. 20/2021**

* Stanovisko hlavnej kontrolórky obce Zvončín k návrhu viacročného rozpočtu obce Zvončín na roky 2022– 2024.

**Stanovisko bolo predložené Obecnému zastupiteľstvu vo Zvončíne na zasadnutí dňa 09.12.2021 uznesenie č. 39/2021.**

**3/ Ostatná činnosť.**

* Vypracovanie plánov o kontrolnej činnosti
* Operatívne kontroly
* Účasť na rokovaniach obecného zastupiteľstva
* Vzdelávanie, účasť na seminároch, účasť na školeniach organizovaných RVC Trnava
* Spolupráca s inými (štátnymi a samosprávnymi) kontrolnými orgánmi – konzultácie, príprava k výkonu kontrolnej akcie, zjednocovanie metodických postupov výkonu kontroly všeobecne a v konkrétnych prípadoch
* Účasť na školeniach hlavných kontrolórov s výsledným certifikátom.

Zvončín 08.03.2022

 PhDr. Zlatica Opáleková

 Hlavný kontrolór obce Zvončín